Lav et referat af nedenstående tekst:

Tekst:
Det verdensberømte gymnastikhold Flying Superkids gav 600 børn en oplevelse af de helt store, da de i dag underviste i gymnastiske udfoldelser. - Det er meget sejt at få lov til at opleve det, siger 11-årige Sara Kang fra Vesterkærets Skole i Aalborg. Flying Superkids er på Tour og optræder i disse dage på Fjordmarken i Aalborg. Helt eksklusivt giver de i dag kommunens børn en halv times gymnastiklektion med tips og tricks. Men ikke nok med, at de mange børn får lov til at komme helt tæt på de Flyvende Superbørn - så sluttede de berømte barnestjerner også gymnastiktimen med landspremiere på flere nye numre. - De kan nogle ret vilde ting, og når jeg ser på dem, drømmer jeg da også selv om at komme på holdet på et tidspunkt, lyder det fra Sara Kang. Flying Superkids optræder i Fjordmarken i dag og i morgen aften samt lørdag og søndag klokken 13.

Referat:
Der var mere end fodbold og rundbold på programmet for 600 skolebørn fra Aalborg, der i dag fik sig en noget anderledes gymnastiktime.